**KAIŠIADORIŲ JAUNIMO REIKALŲ TARYBOS**

**SUSIRINKIMO PROTOKOLAS**

2020-06-05 Nr.8

Susirinkimo vieta: virtualus posėdis jungiantis per programą „Messenger“.

**Susirinkimo sekretorius:** Eglė Grendienė

**Posėdžio pirmininkas:** Robertas Šustavičius

# Dalyvavo:

# Robertas Šustavičius,

# Giedrė Pavasarytė,

# Antanas Bernatonis.

# Nedalyvavo:

# Vytenis Tomkus,

# Viktorija Kanapinskaitė,

# Rugilė Grendaitė.

**DARBOTVARKĖ:**

1. Dėl COVID-19 pandemijos pasekmių jaunimui

2. Dėl legalių „Drago“ lenktynių Kaišiadorių rajone

**1. SVARSTYTA. Dėl COVID-19 pandemijos pasekmių jaunimui**

 Jaunimo reikalų departamento prie Socialinės apsaugos ir darbo ministerijos prašymu suorganizuotas neeilinis JRT posėdis, skirtas aptarti COVID-19 pandemijos pasekmes jaunimui. Jaunimo reikalų tarybos narių nuomone pastebimos tokios pasekmės:

* Socialinės atskirties įtaka mokymosi rezultatams – skirtingos mokymosi sąlygos ir užduočių atlikimas nesant mokytojams šalia.
* Socialinės interakcijos nebuvimas – jaunimas nedrįsta klausti mokytojų, didesnės sukčiavimo galimybės.
* Pernelyg daug laiko prie kompiuterių (planšečių), nes ir formalus, ir neformalus švietimas buvo vykdomas nuotoliniu būdu.
* Didelis psichologinis spaudimas išbūti užsidarius namuose.
* Padidėjęs buitinių konfliktų skaičius šeimose.

 Stengdamasi sumažinti socialinės atskirties pasekmes Kaišiadorių rajono savivaldybėje, mokiniams buvo padalinta 610 planšečių ir 12 kompiuterių, finansuotas internetinio ryšio įvedimas, nedidelei daliai mokinių buvo pateikiamos atspausdintos užduotys. Nemokamą maitinimą gaunantiems mokiniams maistas buvo vežiojamas į namus. Nuo birželio 1 dienos visiems abiturientams ir mokymosi sunkumų turintiems mokiniams vykdomos individualios konsultacijos.

 Iškilus mokinių piktnaudžiavimo atvejams dėl nenoro mokytis, mokyklos bendradarbiavo su seniūnijų seniūnais ir socialiniais darbuotojais.

 Kaišiadorių rajono savivaldybės taryba sumažino mokestį už neformalųjį švietimą sporto ir meno srityse, tuo laikotarpiu, kai mokymas vyko nuotoliniu būdu.

 Kaišiadorių švietimo ir sporto paslaugų centro Pedagoginė psichologinė tarnyba nuolatos skelbė įvairią šviečiamąją informaciją savo tinklapyje ir Facebook profilyje. Taip pat buvo skelbiami tarnybos psichologų telefonai, kuriais jaunimas galėjo skambinti ir gauti savalaikę konsultaciją.

 Norint paskatinti mokinius sportuoti bei bendradarbiauti su savo mokytojais nuo balandžio 3 d. startavo Lietuvos mokyklų žaidynių projektas "Sportuoju namuose-saugau tave", kuriame buvo kviečiamos dalyvauti bendrojo ugdymo mokyklos.

**BALSAVO:**

Už – 3 nariai;

Prieš – 0 narių;

**NUTARTA.**

Atsakant į Jaunimo reikalų departamento raštą, įvardinti tokias COVID-19 pandemijos pasekmes Kaišiadorių rajono jaunimui:

1. Socialinės atskirties įtaka mokymosi rezultatams – skirtingos mokymosi sąlygos ir užduočių atlikimas nesant mokytojams šalia.
2. Socialinės interakcijos nebuvimas – jaunimas nedrįsta klausti mokytojų, didesnės sukčiavimo galimybės.
3. Pernelyg daug laiko prie kompiuterių (planšečių), nes ir formalus, ir neformalus švietimas buvo vykdomas nuotoliniu būdu.
4. Didelis psichologinis spaudimas išbūti užsidarius namuose.
5. Padidėjęs buitinių konfliktų skaičius šeimose.

**2. SVARSTYTA. Dėl legalių „Drago“ lenktynių Kaišiadorių rajone**

Robertas Šustavičius atkreipė dėmesį, jog Lietuvos policija savo socialiniame puslapyje „Facebook“ pasidalino įrašu, kad skatins savivaldybes esant galimybei įsirengti legalių „drago“ lenktynių vietą. Kadangi Kaišiadorių rajono savivaldybė turi Pyplių kaime aerodromą, kuris priklauso Savivaldybei, jame būtų galima organizuoti legalias lenktynes.

**NUTARTA.**

Parengti siūlymą Kaišiadorių r. merui bei administracijos direktoriui, dėl legalių „drago“ lenktynių organizavimo Pyplių kaimo aerodrome.

Susirinkimo pirmininkas Robertas Šustavičius

Susirinkimo sekretorė Eglė Grendienė